Alegzandra/wili-2018-roplus huggingface dataset:
Telekomunikačná sieť je sieť terminálov, kanálov a uzlov, ktoré sú spoločne prepojené a umožňujú telekomunikáciu medzi užívateľmi terminálov. Sieť môže využívať technológie prepojovanie okruhov alebo prepojovanie paketov. Každý terminál v sieti musí mať jedinečnú sieťovú adresu, aby správa alebo spojenie odkazovalo na správneho a nezameniteľného príjemcu. Celý rozsah adries v sieti sa nazýva adresný priestor.

Hlavnú výzbroj predstavovali štyri kanóny Hispano-Suiza HS.404 kalibru 20 mm a každý z nich mal v zásobníku 125 ks nábojov. Ouragan bol viacúčelovým lietadlom, určeným aj na ničenie pozemných cieľov. Preto bol vyzbrojený aj neriadenými raketami typu vzduch-zem a konvenčnými voľne padajúcimi bombami. Lietadlo mohlo niesť 16 rakiet Brandt T-10 s priemerom 105 mm alebo dva kontajnery Matra s 18 raketami SNEB, ktoré mali priemer 68 mm. V prípade potreby mohli byť rakety nahradené bombami s hmotnosťou 227 kg alebo 454 kg.

Manínska tiesňava je národná prírodná rezervácia, ktorá sa nachádza neďaleko Považskej Teplej, ktorá je dnes súčasťou mesta Považská Bystrica. Bola vyhlásená v roku 1967 s rozlohou 117,63 ha a ochranným pásmom 70,49 ha v geomorfologickej jednotke Súľovské vrchy.

Prvá písomná zmienka o učiteľovi v obci je z roku 1866. Na základe zákonného článku č. 38/1868 bola v Nižnom Hrabovci postavená prvá budova štátnej ľudovej školy. V roku 1947 bola v obci zriadená štátna meštianska škola. V nasledujúcom roku sa ľudové školy premenili na národné (ročníky 1 – 5) a meštianske školy na školy stredné (so 4 ročníkmi). V roku 1953 boli národné, a stredné školy zlúčené a vznikli osemročné školy.

Predmetom ochrany je: Ochrana dnes už pomerne vzácnych súvislých porastov trstinových spoločenstiev. Možnosť sledovania zazemňovacieho procesu v jeho posledných fázach. Výskyt močiarnych a vlhkomilných druhov rastlín, hniezdisko močiarneho a trstinového vtáctva.

Kráter má priemer 2,35 km, pôvodná hĺbka je 240 m a jeho vek sa dohaduje na 550 ± 100 miliónov rokov. V času dopadu prebiehalo na Zemi obdobie Ediakaru. Teleso, ktoré ho vytvorilo malo priemer asi 100 metrov a do Zeme vrazilo rýchlosťou 15 km/s (55 000 km/h). Severná stena je značne zerodovaná a leží nižšie ako južná.

Navštevoval Auckland Grammar School. Každodenná cesta do školy mu trvala vyše dvoch hodín, ktoré trávil čítaním. Ako chlapec bol menší ako jeho spolužiaci a veľmi hanblivý, preto hľadal útočisko v knihách a v snoch plných dobrodružstiev. Počas školského výletu v Ruapehu sa ako šestnásťročný nadchol pre horolezectvo. Zistil, že jeho neohrabaná postava je fyzicky silná a že je omnoho odolnejší, ako väčšina jeho rovesníkov.

Česi sú v Rumunsku jednou z menej významných menšín, roztrúsene žije najmä v regióne Banát okolo 4000 osôb (v roku 2002 presne 3938). Česi majú v Rumunskom parlamente zastúpenie spolu so Slovákmi, pomocou organizácie Demokratický zväz Čechov a Slovákov v Rumunsku. Zástupcom Čechov a Slovákov je Adrian Merka. Miestnymi sú nazývaní „Pemi“, čo je názov, pochádzajúci od oficiálneho „Boemi“, čo vlastne znamená Česi (Čechy sú po latinsky Bohemia).
V obci boli známe viaceré zemepánske rody: Malonyai (Malonai), Mauks (Mauksch, Mauchs, Maugsch, Maukisch), Liszkai (Liskai), Balassa (Balaša).

V roku 2002 americká agentúra NASA v rámci programu Explorer vypustila umelú družicu RHESSI, určenú na sledovanie a výskum slnečných erupcií.

Okrem iného je obec známa tým, že sa tu nachádza Detská psychiatrická liečebňa. Kedysi bol v tejto liečebni počas 2. svetovej vojny internačný tábor. Budovu liečebne tvorí kaštieľ a pristavané budovy. Kaštieľ bol postavený v roku 1903 grófom Almassym. Vraj ho neskôr prehral v kartách. Neskôr ho zoštátnili, do 2. svetovej vojny tam bola psychiatrická liečebňa.

1923 Na štíte bola vztýčená štátna kovová vlajka. Slávnostný prejav mal školský inšpektor Miloš Janoška. O rok neskôr vlajku zničila víchrica.

Častkovce sú obec na Slovensku v okrese Nové Mesto nad Váhom. Prvá písomná zmienka je z roku 1392. Kaštieľ bol postavený v roku 1640, zvonica je z druhej polovice 18. storočia. Rímskokatolícka kaplnka sv. Cyrila a Metoda je z roku 1880.

Cesta I. triedy 37 je cesta I. triedy v Česku dlhá 145,367 km, ktorá spája mestá Trutnov, Dvůr Králové nad Labem, Hradec Králové, Pardubice, Chrudim, Ždírec nad Doubravou, Žďár nad Sázavou a Velká Bíteš.

Pravostranné: kanál od osady Pláne, Nacinoveský kanál, Vybúchanec, Stará Duša, Suchý potok, kanál vznikajúci na východnom okraji obce Suché, potok pretekajúci obcou Pozdišovce, občasný tok tečúci cez Laškovce, kanál začínajúci severne od obce Trhovište, kanál pritekajúci od obce Ložín, Dúbravský kanál, tri kanály začínajúce východne od obce Slavkovce, Močiarny kanál

Atol je pomenovaný podľa kapitána Jamesa Johnstona, ktorý ho údajne objavil 10. decembra 1807. 2. septembra 1796 však na ostrove pristála plachetnica pod velením Josepha Pierponta, ale atol nepomenovala.

„Svet lásku má“ - Pavol Habera a Peter Dvorský a Karel Gott - (Pavol Habera / Daniel Hevier, taliansky text - B. Hečko) - album: Svet lásku má (1996),

Richards mal nepríjemny pocit, že riff sa príliš podobá na skladbu „Dancing in the Street“ od skupiny Martha and the Vandellas (skladbu, ktorej coveverziu nahral Jagger spolu s Davidom Bowiem v roku 1985 ako charitatívny single).

Žimrovice (nem. Zimrowitz) je dedina, časť mesta Hradec nad Moravicí, v okrese Opava v Moravsko-sliezskom kraji. Rozkladá sa na ľavom brehu rieky Moravice približne 2,5 km juhozápadne od Hradca nad Moravicí. V Žimroviciach žilo k roku 2001 734 obyvateľov. V obci sa nachádza Základná škola a Materská škola Žimrovice. Sídlo základnej školy sa nachádza na ulici Meleček.

V roku 2006 sa Zelmerlöw zúčastnil prvej sezóny švédskej verzie tanečnej súťaže „Let's Dance“, ktorú so svojou tanečnou partnerkou Mariou Karlssonovou vyhral. V tom istom roku sa predstavil v hlavnej úlohe ako Danny Zuko vo švédskej podobe muzikálu „Pomáda“, vďaka čomu podpísal nahrávaciu zmluvu s M&L Records (divízia Warner Music Sweden) a vydal svoj prvý sólový album.
Spadávka je presah dokumentu určeného pre tlač. Spadávka sa pri knihárskom spracovaní oreže z dokumentu. Jej funkcia je znižovanie nepresností pri oreze dokumentov, ktorým presahujú časti grafiky alebo fotografií mimo okraj, brožúram a knihám, ktorým sa po zošití zarovnávajú z troch strán okraje a dokumentom určeným na vyseknutie výsekovou formou (napr. krabičky). Spadávka býva spravidla široká 3 až 5 mm a to zo všetkých strán dokumentu. Vnútorný a vonkajší okraj spadávky označujú tenké linky - orezové značky.

Lixos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

V októbri 1963 bol Aldrin vybraný do tretej skupiny astronautov. Jeho seriózny a intelektuálny prístup bol pri plánovaní misií Gemini neoceniteľný, ale Aldrin nebol vybraný do žiadnej z posádok. Až po tragickej smrti hlavnej posádky Gemini 9 sa zo záložnej posádky stala hlavná a do novej záložnej posádky bol vybraný Aldrin. Do vesmíru sa po prvýkrát dostal ako člen posádky Gemini 12, poslednej misie projektu Gemini. V roku 1969 sa zúčastnil ako pilot lunárneho modulu misie Apollo 11 a vstúpil, po Neilovi Armstrongovi, ako druhý človek na povrch Mesiaca.

Nebol to priamo vývoj spätý s vývojom stredných tankov T20, ale podobou a vzhľadom sú si podobné. Tank T21 bol návrh tanku, ktorý mal byť nástupcom ľahkých tankov M3 a M5 (Stuart). Bol založený na trupe a podvozku stredných tankov typu T20, ale ktorého pancierovanie bolo len 30 mm. Bol osadený delom 76 mm a vážil 24 ton. Návrh bol pripravený, ale tank bol uznaný ako príliš ťažký na zaradenie do triedy ľahkých tankov. Nakoniec bol koncept tanku T21 nahradený programom pre vývoj tanku T24, ktorý bol neskôr štandardizovaný ako tank M24 Chaffee.

Turnaj zároveň slúžil ako kvalifikácia na Majstrovstvá sveta 2003, ktoré sa uskutočnili v Holandsku. Kvalifikovalo sa na ne najprv najlepších 8 družstiev, pričom prvé 4 družstvá postúpili priamo do 2. kola MS. Neskôr sa kvóta pre Európu zvýšila na 10 družstiev.

Štadión dostal pomenovanie po jednom z najpopulárnejších ruských vrchov. Hora „Fišt“ s výškou 2 867 m n. m. sa rozprestiera na západnom okraji pohoria Veľký Kaukaz na území Adygejska v Krasnodarskom kraji v Ruskej federácii. Z dejiska Zimných olympijských hier 2014, z mesta Soči a Krasnej Poľany je na tento štít, ako aj na celý Kaukaz impozantný pohľad. Fišt v adygejčine znamená „Biela inovať“, „Biela hlava“, resp. „Sivohlavec“, čo sa vzťahuje na ľadovce, ktoré pokrývajú stráne hory. Tieto ľadovce boli zároveň inšpiráciou pre vzhľad štadióna.

Vodné dielo Čerenec na potoku Holeška sa nachádza severozápadne od mesta Vrbové po obec Prašník. Je vybudované pre zníženie povodňovej vlny Holešky a Dudváhu, zabezpečenia odberu vody pre priemysel a poľnohospodárstvo, nadlepšenia minimálnych prietokov Holešky a vytvorenia podmienok pre rekreáciu.
Staršie názvy obce boli: 1413 – Haraboch, 1436 – Harabovecz, 1447 – Harabócz, 1448 – Harabocz, 1598 a 1666 – Hrabócz, 1733 – Hraboc, 1746 a 1749 – Hrabocz, 1773 – Hrabocz, Hrabócz, Nisny Hrabowecz, 1850 Unter-Hrabócz, 1867 – Alsó Hrabócz, Ňižni Hrabovec, 1869 – Alsó-Hrabóc, 1873 – Alsó Hrabócz, 5. 11. 1883 – Alsó-Hrabácz, 1892 – Alsó-Hrabócz, 1900 – Alsóhrabócz, 22. 3. 1905 a 1910 – Alsógyertyán, 1921 – 30 – Nižní Hrabovec, 1950 – Nižný Hrabovec.

Demá k novej doske skupiny boli zverejnené na webových stránkach v auguste 2010 a neskôr ATL v jednom rozhovore potvrdili, ktoré nahrávky budú a nebudú na albume. Menej než za rok, v júni 2011, bol vydaný štvrtý štúdiový album Dirty Work. Album mal vyjsť už v marci, ale bola vydaná neskôr kvôli prechodu k Intercsope.

Majstrovstvá prebiehajú v 18 disciplínach, 10 individuálnych a 8 tímových (tzv. hliadkach). Najmladšou disciplínou je disciplína doublekanoe žien, ktorá bola zaradená do programu ME v roku 2017.

All Time Low vydali ich druhý štúdiový album So Wrong, It's Right v septembri 2007 a boli s ním na šiestom mieste v rebríčku Indipendent Albums. Druhý singel z albumu, "Dear Maria, Count Me In", ktorý bol napísaný o striptérke, bol prvý singel kapely, ktorý dosiahol 86. miesto v rebríčku Pop 100. 9. marca 2009 dostal singel zlaté ocenenie.

Posledné dve scény zachytávajú dve významné epizódy z Mojžišovho života: vľavo hore sa Mojžišovi zjavuje Boh v podobe horiaceho kra a prikazuje mu zobuť si sandále, vľavo dole ho vidíme na čele svojho národa ako ho vyvádza z egyptského zajatia.

Tin Pan Alley je spoločným označením pre newyorské hudobné vydavateľstvo, ktoré stálo pri zrode hudobného priemyslu v Spojených štátoch amerických na začiatku 20. storočia. Termín pochádza podľa zvuku (doslovne sa dá nazvať ako „ulička cínových panvíc“), ktorý sa vinul z okien hudobných vydavateľstiev, ktoré sa nachádzajú medzi Broadway a 6. Avenue na Manhattane. Počiatky tohto fenoménu sa datujú okolo roku 1885, neskôr v 50. rokoch 20 storočia už Tin Pan Alley stráca vplyv nad predajom hudby a autorskými právami a zaniká. Koniec Tin Pan Alley súvisí so vznikom iného vnímania zábavy, predovšetkým nástupom rock and rollu a televízie. Tin Pan Alley zrodila éru prvých autorov populárnej hudby, ktorých tvorbu charakterizuje fúzia jazzovej a pouličnej hudby, a preto sú niekedy títo autori označovaní tiež ako skladatelia z Tin Pan Alley.

V takomto hypertonickom prostredí má bunka tendenciu vyrovnať koncentráciu, a tak sa voda z bunky dostáva do prostredia, čiže bunka je vysušovaná.

Karím Alamí (arab. كريم علمي) alebo Karím al-Alamí (كريم العلمي ‎, * 24. máj 1973, Casablanca) je bývalý marocký profesionálny tenista. Počas svojej kariéry vyhral 2 turnaje ATP v dvojhre.

Brokovnica patrí k tým uzitocnejsim zbraniam, hlavne proti vacsim cielom. Vzhľadom na jej velký rozptyl je na diaľku nepouzitelna, zato na krátku vzdialenosť patrí k najsilnejsim zbraniam. Jedinou nevýhodou je jej malý zásobník.

Počas svojej kariéry nastupoval aj za kluby Nashville Predators, New York Rangers, Atlanta Thrashers, a New York Islanders. Získal ocenenie William M. Jennings Trophy v roku 1996.
^ Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.

„Rozprávka je ako soľ“ - Pavol Habera a Miro Noga a Miro Džunko a Szidi Tobias a Soňa Norisová a Zuzana Norisová a Janka Hospodárová - (Július Kinček / Daniel Hevier) - album: Soľ nad zlato (2000),

V kultúre sa za underground niekedy označuje aj kult nezávislosti na komerčnom úspechu. Undergroundoví umelci vo všeobecnosti veľmi málo ba niekedy vôbec nereagujú na hlavné kultúrne prúdy, nezáleží im na zviditeľňovaní a na osobnej propagácii.

Deneb Kaitos (Difda, β Cet/β Ceti) je najjasnejšia hviezda v súhvezdí Veľryba, jasnejšia ako Alfa Ceti. Názov Deneb Kaitos znamená „chvost veľryby“, názov Difda zase „žaba“. Deneb Kaitos leží južne od Pegasovho štvorca a dve hviezdy zo štvorca, Sirrah a Algenib ukazujú viac-menej smer k nej. Ľudia si ju často mýlia s hviezdou Fomalhaut zo súhvezdia Južná ryba, je však o magnitúdu slabšia.

„Pokoj vám (God Rest Ye Merry Gentlemen)“ - (ľudová pieseň, úprava Juraj Tatár / ľudová pieseň, úprava Daniel Hevier) - album: Svet lásku má (1996),

Bílá Lhota je obec v Česku v okrese Olomouc v Olomouckom kraji. 1. januára 2012 tu žilo 1 121 obyvateľov, z toho 578 mužov a 543 žien, pričom priemerný vek v obci bol 41,7 roka (muži 40,1 roka, ženy 43,4 roka).

Publilius Syrus (1. storočie pred Kr.) bol rímsky autor mimov a výrokov. Narodil sa v Sýrii, odkiaľ bol privedený do Ríma ako otrok. Jeho duchaplnosť a vtip mu vyslúžili prepustenie. Publius potom pôsobil v hereckej skupine, pre ktorú písal jednoduché hry a sám v nich vystupoval. Jeho divadelná spoločnosť sa zúčastnila aj hier poriadaných roku 46 pred Kr. Júliom Caesarom. Za svoj výstup tu získal Publilius Syrus ocenenie od samotného Caesara.

Železničná trať Lovosice - Česká Lípa hl. n. (v cestovnom poriadku pre cestujúcich označená číslom 087) je jednokoľajová regionálna trať vedúca z Lovosíc do Českej Lípy hl. n. cez Litoměřice horná stanica. Prevádzka na trati bola zahájená v roku 1898 a trvá dodnes.

Wartberg im Mürztal bola do 31. decembra 2014 samostatná obec v Rakúsku v spolkovej krajine Štajersko v okrese Bruck-Mürzzuschlag. 1. januára 2015 bola obec Wartberg im Mürztal spojená s trhovými obcami Veitsch a Mitterdorf im Mürztal. Spojená trhová obec má názov Sankt Barbara im Mürztal.

Reprezentoval Česko-Slovensko na svetovom šampionáte do 20 rokov v roku 1991, kde zaznamenal 4 góly a 4 asistencie a pomohol vybojovať bronzovú medailu.. Zúčastnil sa ZOH 1994 (6. miesto), v úvodnom zápase proti Švédsku (4:4) strelil prvý gól Slovenska v histórii olympijských hier. Členom reprezentačného výberu bol aj na MS C 1994, ktoré sa konali v Poprade a Spišskej Novej Vsi, MS B 1995 v Bratislave, MS 1996, MS 1997 a MS 1998, hral aj na neúspešnej kvalifikačnej časti v rámci ZOH 1998 v Nagane.
Balance mod ma za cieľ hru viac vyvážiť, podla názoru väčšiny však zlepšenia rovnováhu sil naklanaju skôr na stranu Lúdi. V podstate ide o výmenu niekoľkých zvukov a pridanie novej vybavy (napr. Tranquilizer Saw ci Xael Cannon). Mod je nezávisle vyvyjany hracom s prezyvkou Risujin. Mod je prístupný na serveri Trem Balance a iných, pričom nastavenia jednotlivých serverov, a tým aj obsah modifikácie, su zcasti odlišne.

óda od Ľ. J. Haana v Pamätnici prešovskej spoločnosti (1838) a od J. Záborského v Žehrách (1851); rukopisná pozostalosť v Literárnom archíve Matice slovenskej

vertical search engine - vyhľadáva len v určitej téme (napr. šport, zdravie, povolanie) alebo pre určitú cieľovú skupinu (napr. vedci, deti)

Rozhodnutím prokuratúry Ukrajinskej SSR č. 1067/1989 z 16. júna 1989 bol prípad Jána Kellnera (arch. č. 64851) zahrnutý pod výnos Prezídia vrchného sovietu ZSSR z 16. januára 1989 o obetiach prenasledovania v 30., 40. a začiatku 50 rokov, čím bol Ján Kellner posmrtne rehabilitovaný.

Petschkov palác (Pečkov palác, Pečkárna) je novoklasicistická budova na Ulici Politických väzňov č. 20 v Prahe. V rokoch 1923 – 1929 ho dal postaviť, podľa návrhov architekta Maxa Spielmanna, bankár dr. Julius Petschek ako Bankovní dům Petschek a spol.

Katalóg spektier je katalóg hviezd so zmeranými spektrami. Prvý katalóg, ktorý obsahuje údaje o spektrálnych typoch hviezd podľa dodnes používanej klasifikácie, je Henry Draper Catalogue (HD) z rokov 1918-1924 (223 000 hviezd jasnejších ako 9,5m), ekvinokcium 1900,0. Známy je Potsdamer Spektraldurchmusterung (PSD) z rokov 1929-1938, zostavený F. Beckerom, H. A. Brückom a M. L. Humasonom, a päťdielny Bergedorfer Spektraldurchmusterung (BSD) z r. 1935-1953, zostavený A. Schwassmannom a A. A. Wachmannom. Novší je Atlas of Stellar Spectra od W. W. Morgana, P. Ch. Keenana a E. Kellmanovej z roku 1943, zrevidovaný roku 1953. Obsahuje spektrá štandardných hviezd podľa úplnej dvojrozmernej klasifikácie hviezdnych spektier; podľa autorov sa označuje aj ako katalóg MKK.

1905 Prvý zimný výstup: K. Jordán, J. Chmielowski a vodcovia Klimek Bachleda, J. Franz a P. Spitzkopf. Vystúpili Krčmárovým žľabom, zostúpili Batizovským žľabom. V tom istom roku prešiel celým severným hrebeňom cez Litvorové veže a Zadný Gerlach na vrchol Dr. A. Martin. Je to dodnes známa „Martinka“.

Vďaka svojej vysokej chemickej stálosti sa titán v okolitom prostredí nevyskytuje v takej forme, ktorá by mohla byť metabolizovaná živými organizmami. Nie je preto známe žiadne zapojenie titánu do enzymatických reakcií alebo jeho iné biologické uplatnenie, preto je „biokompatibilný“ - v organizme nevyvoláva žiadnu obrannú reakciu.

V januári 1972 mal v The Dome v Brightone, Pink Floyd premiéru s novým plánovaným albumom, ktorý mal pracovný názov Eclipse. Na tomto projekte pracoval Roger Waters tri mesiace.

ČEPS, a. s. je energetická spoločnosť, ktorá zaisťuje prenos elektrickej energie z a do zahraničia a medzi výrobcami a distribútormi. Základom skratky je Česká energetická přenosová soustava ČEPS vlastní a prevádzkuje 5 610 km elektrických vedení. V roku 2015 spoločnosť preniesla 65,570 GWh elektrickej energie.
Zelmerlöw bol od svojho víťazstva v národnom finále jedným z favoritov súťaže Eurovision Song Contest. Ako adepta na celkové víťazstvo ho uvádzala väčšina stávkových spoločností. Zelmerlöw sa predstavil v druhom semifinále 21. mája 2015, ktoré vyhral a postúpil do finále. Zelmerlöw nakoniec vyhral aj finále s počtom 365 bodov. Jeho pieseň získala tretie najvyššie skóre v histórii súťaže.

Na vrchole kopca sa nachádza drevená rozhľadňa vysoká 20 metrov. Bola postavená v roku 2001 za finančnej pomoci miest Pezinok a Modra a fondu PHARE na návrh pána Milana Ružeka. Výraznou mierou pri stavbe pomohli skauti.

Jednosmerná komunikácia je komunikácia medzi objektom A a B, keď existuje iba prenos informácie z objektu A na objekt B alebo iba prenos informácie z objektu B na objekt A.

Priame parasympatomimetiká ako karbachol, betanechol, pilokarpín alebo arekolín pôsobia priamo na muskarínergných acetylcholínových receptoroch. Predlžujú nervové signály. Endogénny transmiter acetylcholín by sa na farmakoterapiu nehodil, pretože by bol v priebehu milisekúnd inaktivovaný cholínesterázou. Patria sem

Prvý sólový album Richarda Scheuflera vyšiel v roku 2001 v českej i anglickej verzii pod názvom V rukou Tvých / In your hands, na ktorom sa predstavil ako skladateľ, sólový spevák, aranžér a hudobný producent. Druhý sólový album Between us vznikal v rokoch 2004 až 2008 a Richard ho vydal pod lablom Scheufler's Records v roku 2008. Album obsahuje 16 skladieb naspievaných v angličtine a inštrumentálne skladby, ktoré vznikli v spolupráci s niekoľkými ďalšími umelcami (syn Richard, Ted Whang, Peter Boška, Jiří Neužil, Štěpán Škoch, Andrea Kolmanová, Markéta Rohanová a.i.).

Hypátia „s rozumom Atény, postavou Héry, krásou Afrodity“ bola poslednou hviezdou antiky, svietiacou svojím prenikavým svetlom na uhasínajúcej oblohe. Po jej smrti však upadla alexandrijská škola a vláda kresťanov bola úplná. V celom Grécku sa už neobjavil nikto, kto by pokračoval vo veľkej a slávnej práci gréckych matematikov.

27. máj 2005 – zaregistroval na ministerstve vnútra SR novú politickú stranu pod názvom Misia 21 – Nová kresťanská demokracia (Misia 21), od 14. septembra 2006 sa zmenil názov na MISIA 21 – Hnutie kresťanskej solidarity

Počas 2. svetovej vojny bol od roku 1943 navigátorom Novozélandských kráľovských vzdušných síl (RNZAF). Slúžil na lietajúcich člnoch Consolidated PBY Catalina. V roku 1945 jeho jednotka operovala na Fidži a Šalamúnovych ostrovoch, kde bol ťažko popálený pri námornej nehode. Následne sa vrátil na Nový Zéland.

Táto historka sa uvádza ako jeden z dôvodov, impulzov pre vznik ďalšieho Rogerovho projektu, ktorý sa zapísal do rockovej histórie, albumu The Wall. Roger mal vtedy rozpracovaný aj album The Pros And Cons Of Hitch Hiking. Tieto dve diela priniesol ostatným členom skupiny. Mal zámer jeden použiť pre vlastný album a druhý nahrať so skupinou. Skupina považovala tému albumu The Pros And Cons Of Hitch Hiking za príliš osobnú, tak ho vylúčila a vybrala projekt The Wall.
Názov je odvodený od obce Gerlachov, nad ktorou je situovaný a patril i do jej chotára. Listina z roku 1326 podáva svedectvo, že Gerlachov zakladali bratia Ján, Mikuláš, Peter a Štefan, synovia Gerlacha zo Spišskej Soboty. Bolo to na základe kráľovskej donácie po tatárskych vpádoch. Do územia patril aj masív hory, ktorú, podľa vtedajšieho zvyku, pomenovali podľa majiteľov územia - Gerlachovské hory ( v najstarších latinských prameňoch Gerlachfalvenses montes). Až oveľa neskôr, keď bolo potrebné bližšie a detailnejšie pomenovať jednotlivé body masívu, sa názvy začali meniť. Dlho najvyšší končiar spolu s Kotlovým štítom mal spoločné meno. Domáci horali volali terajší Kotlový štít spolu s Gerlachovským štítom Kotlový vrch alebo Na kotlu. V mape severného Spiša od Floriána Czakiho z roku 1760 je Gerlachovský štít zakreslený ako Kösselberg ( Kesselberg). Keď však Ľudovít Greiner, keď zmeral výšku štítu a zistil, že je najvyšší spomedzi tatranských vrcholov, bolo potrebné odlíšiť ho od ostatných vrcholov samostatným názvom. V slovenskej literatúre sa po prvý raz spomína vo viedenských Slovenských novinách z roku 1851 ako Gerlachovský chochol.

Od západu na východ, teda od sedla Biela lávka nasleduje: Malá Zbojnícka veža, Malá Zbojnícka štrbina, Prostredná Zbojnícka veža, Veľká Zbojnícka štrbina, Veľká Zbojnícka veža a Zbojnícke sedlo (asi 2360 m). Na sever ich steny spadajú do Zadnej Javorovej doliny na juh do Veľkej Studenej doliny, oblasť Strelecké polia.

Grafická karta: 1024x768x16 mil. farieb s min. 512 MB RAM (1GB pre väčšie scény). Podporujúca DirectX 10 alebo 9.0c (Shader Model 3.0) popr. OpenGL (využije sa nVidia CUDA), DVD-ROM, počítačová myš

V októbri 2004 prijal Richard ponuku na spoluprácu od firmy MusicData (distribútor zosilňovačov Hughes & Kettner) týkajúcu sa aparátov Quantum, ktoré prezentoval na svojich sólových koncertoch, seminároch a hudobných veľtrhoch. Spolupracuje tiež s firmou Alexim na prezentácii analógových efektov a strún švédskej firmy EBS. V roku 2007 nadviazal spoluprácu s firmou Roland a maďarským výrobcom ručne vyrábaných gitár Fibenare, ktorý od roku 2006 vyvíjal pre Richarda šesťstrunný model Fibenare Standard RS MIDI - basgitaru, ktorá využíva analógový a digitálny signál. Richardova zbierka nástrojov okrem toho zahŕňa signované modely firmy K&K, s ktorou spolupracuje od roku 1997, sú to:

Roku 1984 hneď po vydaní albumu The Final Cut sa Roger Waters pustil do realizácie The Pros and Cons of Hitch Hiking a David Gilmour v tom čase pracoval na svojom novom sólovom albume About Face. Obidva albumy boli vydané v roku 1984 a obidva dosiahli 30. pozíciu v rebríčku Billboardu. V tom čase David hovoril: „existujú traja z nás, ktorí by sa mohli nazvať Pink Floyd, no nikto z nás nemá v pláne v tejto chvíli spolupracovať na žiadnom spoločnom projekte..“ (myslel tým Rogera, Davida a Nicka). Obidvaja, Gilmour a Waters sa pustili na koncertné turné, ale so slabým finančným úspechom.
Na konci 19. storočia, sa začalo diskutovať o výstavbe observatória na niektorom z tatranských štítov. Uvažovalo sa o Slavkovskom štíte, ktorý má široký vrchol, na ktorom by sa dala pohodlne postaviť budova observatória. O tejto myšlienke sa v roku 1896 diskutovalo najmä v Uhorskom karpatskom spolku. Na výstavbu chýbali finančné zdroje. S novou myšlienkou po prvej svetovej vojne prišiel Michal Guhr, majiteľ kúpeľov v Tatranskej Polianke, ktorý ju predniesol na zasadnutí vedenia kežmarského Karpatského spolku (Karpathenverein). Dňa 2. augusta 1922, na svojom zasadnutí, vedenie spolku odporučilo namiesto Slavkovského štítu vhodnejší Gerlachovský štít, lebo je vyšší o 210 metrov. Michal Guhr mal dobrý dôvod na stavbu observatória. Visutá lanovka z Tatranskej Polianky by zatraktívnila nielen osadu, ale aj jeho liečebne. Bolo však potrebné získať finančné prostriedky, podporu vlády, vedeckých a turistických organizácií. Projekt výstavby observatória sa nakoniec neuskutočnil. O niekoľko rokov neskôr prednosť dostali aj s podporou vlády, Skalnaté pleso a Lomnický štít.

Autodesk 3ds Max (64-bitová) aplikácia je optimalizovaná pre Windows 7/8, plne podporuje multithreading, OpenGL a DirectX a 3D funkcie procesorov Pentium-4 / Athlon. Pre rendering je využívané jadro Mental Ray. Sú podporované rendering farmy. Do programu je zabudovaná podpora viacjadrových procesorov a viac-procesorových systémov.

Hra Makruk je veľmi populárna v Thajsku a Kambodži. V týchto krajinách je populárnejšia ako šach. Približne dva milióny obyvateľov Thajska vie hrať Makruk, z toho približne 5000 vie hrať aj šach.

Aithalides bol hlásateľom Argonautov. Od svojho otca Herma dostal schopnosť pamätať si všetko, dokonca aj v podsvetí. Antický autor Apollónios Rodský zaznamenal, že Aithalides žil striedavo na zemi a v podsvetí a pamätal si všetko zo svojich minulých životov.

Booster plni 2 významne funkcie: zdvojnásobuje rýchlosť prirodzenej regenerácie Votrelcov vo svojej blízkosti a taktiež im na krátky čas poskytuje jed, ktorý zasiahnutým cieľom spôsobuje kontinuálne zranenie.

V rokoch 2002 – 2010 bol zároveň v mestskom zastupiteľstve Bratislavy za volebný obvod Petržalka. Pôsobil ako člen komisie dopravy a informačných systémov. V roku 2005 bol tiež zvolený za Kresťanskodemokratické hnutie za poslanca krajského zastupiteľstva vo voľbách v roku 2005 v okrese Bratislava V.

Basilisk sa odolnosťou aj silou útoku zaraduje medzi slabšie kasty, navyše nedisponuje prilišnou rýchlosťou pohybu a predstavuje už väčší cieľ. Podobne ako dretch však dokáže liezť po stenách a navyše Lúdi v blízkosti uchopí a zabraní tak ich pohybu a otacaniu (Ľudia s Battlesuitom sa ale otáčať môžu).

V polovici roku 1966 sa skupina prezentovala v undergroundových kluboch ako UFO a Marquee Clubs štýlom spontánneho undergroundu. Bolo to v období keď ich hudobný štýl prechádzal od hrania psychedelickej hudby R&B coververzií po ich vlastnú tvorbu, takmer výlučne tvorenú Sydom Barretom.
Stredoamerický pohár v hádzanej 2013, nazývaný ako Copa El Salvador, bol pohár stredoamerických krajín v hádzanej mužov a žien, ktorý organizovala Panamerická hádzanárska federácia (PATHF). Konal sa v meste San Salvádor, v Salvádore od 10. – 14. decembra 2013, za účasti 5 mužských a 6 ženských tímov. Pôvodne sa na turnaji malo objaviť aj družstvo mužov Panamy. Ženský turnaj bol neoficiálny a zúčastnili sa ho aj nereprezentačné tímy. Zápasy sa odohrali v 2 arénach: En el Palacio de los Deportes a En la Villa CARI. V mužskom turnaji zvíťazila Guatemala.

Je známych iba 18 nekovov, zatiaľ čo kovov je známych vyše 80, no koncentrácia nekovov na Zemi je podstatne vyššia ako koncentrácia kovov. Organizmy sú tiež tvorené prevažne nekovmi.

6. apríla 1945, Jamato vyplával na svoju poslednú plavbu pod velením admirála Seiiči Itóa k Okinave na ktorej sa vylodili sily USA. V blízkosti Okinavy sa nachádzalo približne 1 000 plavidiel, ktoré podporovali americkú inváziu. Táto plavba bola označená ako operácia Ten-Go.

Tvarožná (okres Brno-venkov) je obec v Česku v okrese Brno-venkov v Juhomoravskom kraji. 1. januára 2012 tu žilo 1 222 obyvateľov, z toho 592 mužov a 630 žien, pričom priemerný vek v obci bol 40,9 roka (muži 39,7 roka, ženy 42,0 roka).

Vzhľadom na to, ze Tremulous je on-line hrou, dochadze v nej k mnohym problemom typickym pre podobne hry, ide predovšetkým o problémy systémove a komunitne. Medzi tie systémove patria problémy s pripojenim k serverom a následne aj oneskorená odozva a strata plynulosti hry (lag). Hra stále obsahuje značne množstvo chyb (bugs), ktoré hru dôkazu pokaziť alebo v niektorých pripadoch spôsobiť dočasný výpadok serveru. Stabilita hry je teda diskutabilna, väčšinou sa však prílišne problémy z tejto strany nevyskytuju. Oveľa väčšie problémy sa vyskytuje v samotnej hráčskej komunite. Existuje hneď niekoľko hlavných problémov. Medzi ne patria problémy typické pre vacsinu hier, ako háčkovanie, spamovanie (ci flooding), explicitne urážanie (flaming), zneužívanie prav správcov serveru (admin rights abuse) a všeobecne neadekvátne chovanie (griefing). V hre Tremulous sa vyskytuju aj problémy špecifické pre tuto hru ci žáner FPS celkovo.

Konzervatórium v Bratislave bolo založené 6. novembra 1919 ako prvá škola svojho druhu vychovávajúca profesionálnych umelcov na Slovensku. Položilo tak pevné základy hudobného, speváckeho a dramatického umenia Slovenska. Jeho absolventi pôsobia ako hudobní a dramatickí umelci na Slovensku i v zahraničí, s možnosťou pokračovania štúdia na vysokých umeleckých školách, alebo ako pedagógovia nižších umeleckých škôl.
Kempovanie je príznačným názvom pre prílišnú závislosť často hlavne ľudského tímu na blízkosti svojej základne, keďže ta im poskytuje ochranu. Zväčša k nemu dochádza v prípade nevyváženosti tímov, či už z hľadiska početnej prevahy alebo nepomeru zručnosti hráčov. Za hlavný dôvod sa často považuje snaha predísť feedingu či jednoduchá neschopnosť prežiť útok nepriateľa vo väčšej vzdialenosti od základne. Za camping sa nepovažuje obrana základne pred ťažkým obliehaním. Hoci camping je fenoménom prevažne strany Lúdi, často k nemu dochádza aj za tím Votrelcov, hoci v rozdielnej podobe. Podobne ako Lúdia vo vlastnej základni, aj Votrelci často vyčkávajú za rohom na prichádzajúcich Lúdi, v čom im výrazne napomáha ich radar. Problém campingu sa často nijako špeciálne nerieši, niektoré servery však prijali pravidla, ktoré extrémny camping riešia vykopnutím z hry.

Niektorí učitelia ponúkajú ďalšie stupne podľa svojich znalostí a schopností. Rejki existuje v mnohých formách a smeroch, prechádza menším či väčším vývojom.

Skupina Van Halen nahrala na svoj debutový album krátku skladbu s názvom „Eruption“, ktorej gitarové sólo je považované za jedno z najvýznamnejších v rockovej hudobnej histórii. Táto skladba sa objavuje vo viacerých zoznamoch výberov gitarových sól vrátane aktuálneho rebríčka časopisu Guitar World.

Napriek svojmu vysokému zastúpeniu v zemskej kôre bol čistý kovový titán dlho veľmi vzácnym a drahým materiálom. Dôvodom je skutočnosť, že bežné hutnícke metódy, ktoré sa využívajú na výrobu iných kovov sú v prípade titánu neúčinné vďaka ochote titánu reagovať za zvýšenej teploty s kyslíkom, vodíkom, uhlíkom a dusíkom.

Dňa 12. apríla 1956 vzlietli dve egyptské stíhačky Vampire zo základne El Arish a prenikli do izraelského vzdušného priestoru. V ten deň mal pohotovosť poručík David Kishon spolu so svojím wingmanom. Obaja piloti boli vyslaní do vzduchu proti narušiteľom. Kishon bol mladý neskúsený pilot, ktorý mal s Ouraganom nalietaných iba niekoľko hodín. Avšak hneď ako sa priblížil k dvojici egyptských pilotov, vypálil na nich z väčšej vzdialenosti dávku zo svojich kanónov. Krídlo jedného z Vampirov sa rozsvietilo a následne vzplanulo celé lietadlo. Bol to prvý zostrel lietadla, ktorý si pripísal izraelský Ouragan. Pilot druhého Vampiru sa pokúsil zavesiť na Kishona, jeho wingman ho však zahnal na útek. Neskôr vyšlo najavo, že pilot druhého Vampiru musel núdzovo pristáť ešte v Izraeli, kde bol následne zajatý.

Hipponomé bola sestrou nešťastnej Iokasty, ktorá sa nevedomky vydala za syna Oidipa a keď zistila, že žila v incestnom vsťahu s vlastným synom, spáchala samovraždu. Jej brat tébsky kráľ Kreón mal podobný osud. Keď dal Antigonu, snúbenicu svojho syna Haimona zaživa zamurovať, po následnej samovražde syna Haimona, požiadal bohov, aby ho od utrpenia oslobodili smrťou..

Plameňomet je veľmi účinný na krátku vzdialenosť, ale úplne nepoužiteľný na diaľku. Hodi sa najmä na likvidáciu votreleckych stavieb a odstrašenie nepriateľa.

„Preč sa ber!“ - Pavol Habera a Miro Noga a Soňa Norisová a Zuzana Norisová a Janka Hospodárová - (Juraj Tatár / Daniel Hevier) - album: Soľ nad zlato (2000),
Richard Martin Willstätter (* 13. august 1872, Karlsruhe, Nemecko – † 3. august 1942, Muralto, Švajčiarsko) bol nemecký chemik, ktorý študoval štruktúru chlorofylu a iných rastlinných pigmentov. Za jeho výskum dostal v roku 1915 Nobelovu cenu za chémiu.

Studený je obec v Česku v okrese Benešov v Stredočeskom kraji. 1. januára 2012 tu žilo 102 obyvateľov, z toho 58 mužov a 44 žien, pričom priemerný vek v obci bol 41,5 roka (muži 36,3 roka, ženy 48,3 roka).

Koncept transhumanizmu sa sformoval v šesťdesiatych rokoch dvadsiateho storočia. Vidíme časovú synchronicitu so začiatkom prechodu od industriálnej k informačnej spoločnosti.

Chthonios bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Zelmerlöw sa narodil v starobylom juhošvédskom meste Lund v lekárskej rodine. Jeho matka Birgitta Sahlénová je logopedička a profesorka na miestnej univerzite, otec Sven-Olof Zelmerlöw pracuje ako chirurg. Má mladšiu sestru, baví ho futbal, tenis a golf.

Od sezóny 2000/2001 hral s číslom 7 za klub NHL Vancouver Canucks. V sezóne 2004/2005 (počas lockoutu v NHL) hral za Linköpings HC v švédskej hokejovej Elitserien. Na sezónu 2005/2006 mal s Vancouverom uzavretú zmluvu na 3,2 mil. dolárov.

Kultúra, spôsob myslenia a konania organizácie a jej členov vychádza čiastočne zo sicílskej mentality, ktorú vykladá svojím vlastným spôsobom, čiastočne je výsledkom vlastnej histórie a pôsobenia mafie. Prijímacie rituály nového člena organizácie sú inšpirované slobodomurárstvom a siahajú hlboko do minulosti. Budúci člen odprisahá vernosť, je pichnutý do prsta a jeho krvou je pokropený svätý obrázok. Ten je následne spálený ako symbol likvidácie prípadného zradcu.

Podielový fond je forma majetku, ktorý je tvorený cennými papiermi, peniazmi a inými majetkovými hodnotami, ktoré spoločne vlastnia investori. Vlastnícke práva investorov reprezentujú podielové listy. Podielové fondy nemajú právnu subjektivitu, majetok podielových fondov nepatrí správcovskej spoločnosti. Správcovské spoločnosti vedú účtovníctvo za seba a za každý podielový fond osobitne. Podielový fond je typickou formou kolektívneho, nepriameho investovania.
Dňa 11. augusta 1855 boli na Gerlachovskom štíte poľskí botanici Zygmunt Bósniacki a Wojciech Gzegorzek, ktorých sprevádzali, pravdepodobne zakopanskí horskí vodcovia. Nie je známe kade vystúpili. Ako spomína tatranský historik Ivan Bohuš, možno ich cesta viedla cez Gerlachovský kotol, ale ani to nie je isté. Nie je známe či vôbec dosiahli vrchol. Určite však boli na končiari v roku 1868 rakúski vojenskí geodeti.Na konci 60. rokov 19. stor. bol na štíte nemecký botanik Jozef F. Krzisch a v auguste 1872 Franz Holst s vodcom Jánom Stillom. Všetci pravdepodobne vystupovali cez Gerlachovský kotol po juhozápadnom hrebeni Kotlového štítu na vrchol. Slovenský prvovýstup cez Batizovskú próbu vykonali v roku 1875 horskí vodcovia zo Štôly Ján Ruman Driečny ml. a Ján Pastrnák. Spomedzi žien na vrchol ako prvé v roku 1877 vystúpili turistky z Viedne Pauline Knerrová a Jozephine Fillungerová. Prvý zimný výstup vykonali 15. januára 1905 Janusz Chmielowski, Karol Jordán a vodcovia Klimek Bachleda, Ján Franz st. a Pavol Spitzkopf. Vystupovali cez Krčmárov žľab.

Z architektonického hľadiska budovy centra je zrejmý jasný zámer dispozičných väzieb, samotné riešenie vyplýva z liturgického konceptu. Hmota kostola je dispozične prepojená dvoma spojovacími prvkami s objektom dvojpodlažnej fary, s jednopodlažnou spoločenskou časťou a meditačnou záhradou. Vďaka spojovaciemu objektu spoločenskej sály je možné zväčšiť kapacitu kostola pri zachovaní potrebných zvukových a optických požiadaviek. Tento priestor je opticky prepojený s kostolom a slúži ako miestnosť pre matky s deťmi. V časti farského objektu je umiestnená vstupná časť s hygienickými priestormi pre návštevníkov kostola, izby pre hosťov, kuchyňa, spoločná jedáleň, spoločenská viacúčelová sála, hospodárske priestory. V spojovacom krčku fary je umiestnená sakristia s priamou väzbou na kostol.

Nakoniec Sokrates zváži a vylúči možnosť uväznenia a vyhnanstva. Súhlasí však so zaplatením pokuty, ale keďže má málo prostriedkov, môže si dovoliť dať len 100 drachiem. Toto bola malá suma v porovnaní s trestom, ktorý navrhla obžaloba, čo porotcom nedávalo veľmi na výber. Sokratovi podporovatelia okamžite zvýšili sumu na 3 000 drachiem; v očiach poroty to však taktiež nebola dostatočná alternatíva voči trestu smrti.

Počas prvej svetovej vojny sa Dohoda rozrástla na koalíciu 11 štátov (aj Srbsko, Belgicko, Taliansko, USA, Rumunsko, Grécko, Japonsko, Čína).

Bitka pri Čadci bol stret medzi česko-slovenskými a poľskými jednotkami o Čadcu. Stret skončil obsadením časti Čadce poľskou armádou. Išlo o časť malej vojny medzi Poľskom a Česko-Slovenskom v roku 1938.

Družstvo mužov Holandska získalo olympijský titul po finálovom víťazstve nad Španielskom. V ženskom turnaji zvíťazila druhýkrát Austrália, keď vo finále vyhrala nad Kórejskou republikou. Obhajca titulu z roku 1992 zo Španielska skončil na poslednom mieste.

Meng-c’ alebo Mencius alebo Menciovo dielo (po čínsky 孟子 - Meng-c') je filozofické dielo, ktoré spolu s ďalšími tromi dielami vytvára literárny komplex konfucianizmu zvaný Štyri knihy, ktorý je zas súčasťou väčšieho literárneho celku Deväť klasických kníh.
Meletus je jediný žalobca, ktorý v Obrane Sokratovej vystúpil. Sokrates hovorí, že Meletus sa pripojil k žalujúcej strane ako hovorca básnikov. Je tiež spomenutý v dialógu Eutyfron, ale nevystúpi v ňom ako rečník. Sokrates tu hovorí, že Meletus je mladý neznámy s orlím nosom. V Obrane Sokratovej, Meletus dovolí Sokratovi byť krížovo vypočutý. Padne však do pasce, pretože tvrdí, že Sokrates je ateista a zároveň, že verí v polobohov.

Majstrovstvá sveta FIFA vo futsale 1989 boli 1. majstrovstvá sveta FIFA vo futsale. Bolo to vôbec prvé medzinárodné podujatie FIFA vo futsale. Konalo sa v dňoch od 5. – 15. januára 1989 v 5 holandských mestách: Amsterdam, Rotterdam, Arnhem, Leeuwarden a ’s-Hertogenbosch, za účasti 16 tímov. Víťazom sa stala Brazília, ktorá vo finálovom stretnutí zvíťazila nad domácim Holandskom.

Agnieszka Radwańská, poľ. Agnieszka Radwańska (* 6. marec 1989, Krakov, Poľsko) je súčasná poľská profesionálna tenistka, ktorá ako vôbec prvá Poľka vyhrala turnaj WTA v dvojhre (2007). 7. júla 2008 bola po prvýkrát v kariére klasifikovaná v TOP 10 rebríčku WTA na 10. mieste. Počas svojej kariéry vyhrala 17 turnajov WTA v dvojhre a 2 turnaj vo štvorhre. Jej mladšia sestra Urszula sa tiež venuje tenisu.

Fenol má veľmi široké spektrum využitia. Najväčšia časť svetovej produkcie sa využíva na výrobu fenolformaldehydových živíc a ε-kaprolaktámu. Fenol je východiskovou surovinou pri príprave mnohých alkylovaných fenolov (krezoly, tymol), liečív, farbív, výbušnín, rozpúšťadiel, zmäkčovadiel a iných látok.

Podůlšany sú obec v Česku v okrese Pardubice v Pardubickom kraji. 1. januára 2012 tu žilo 155 obyvateľov, z toho 72 mužov a 83 žien, pričom priemerný vek v obci bol 41,7 roka (muži 41,5 roka, ženy 41,8 roka).

Tato vylepšená forma Maraudera disponuje mierne zvýšenou odolnosťou a oveľa rýchlejším útokom v porovnaní so základnou verziou. Taktiež ma k dispozícii elektricky útok, ktorý dokáže zraniť aj viac cieľov naraz.

Ďalej vyhlasuje, že človek sa má riadiť zákonom – ľudským a božským. Ak je však medzi týmito dvomi rozpor, prednosť má zákon božský: „Muži Atén, som váš vďačný a oddaný služobník, ale väčšiu poslušnosť ako vám dlžím Bohu; a pokiaľ mám život a silu, neustrniem v praktizovaní filozofie.“ Keďže Sokrates vyložil delfskú veštbu tak, že bol vybraný, aby nabádal Aténčanov k väčšej uvedomelosti k dobru a pravde, neprestane s pýtaním sa a dokazovaním, ak by mu to mali zakázať a to aj vtedy, ak by boli obvinenia stiahnuté. „Nehanbíte sa, že sa sústreďujete na to, aby ste získali česť a povesť a čo najviac peňazí, a pritom málo dbáte na múdrosť, pravdu a zdokonalovanie svojej duše?”

Sídlisko Freidorf, Muttenz, Švajčiarsko, 1919 – 1921 – rané dielo, ktoré nie je ani tak zaujímavé z hľadiska výtvarného (pretože je poňaté v celkom tradičných formách) ako sociálneho. Družstevné sídlisko je budované na základe kolektívneho vlastníctva pôdy a domov a taktiež správa, spoločná účasť na údržbe a sociálnom zabezpečení mali socialistický charakter.
Bohovia spojený so zdrojom nílskych záplav a jeho vôd, boh Chnum a bohyňa Secet (starogr. Satis), boli považovaný za rodičov Anuket. Dva prítoky Nílu v južnom Egypte boli považované za Anuketine ruky. Rýchly tok Nílu v tejto časti zeme viedol k tomu, že Anuket bola pripisovaná vláda nad rýchlo sa pohybujúcimi vecami – šípmi a gazelami, ktoré sa hojne vyskytovali v okolí Nílu v týchto končinách. Z tohoto dôvodu bola často Anuket zobrazovaná ako gazela, ako žena s hlavou gazely alebo s pokrývkou hlavy z pier (ktoré sa podľa egyptológov ako symbol vzťahujú k Núbii).

Podľa niektorých zdrojov mal byť vodcom prvej križiackej výpravy, pred jej začatím ale pri ťažení proti Čechom ochorel a zomrel 29. júla 1095 (maďarská Wiki udáva dátum 19. júl). Ako miesto smrti sa niekedy udáva Nitra. Pochovaný bol v Oradei.

Je to ekonomicky dôležitá čeľaď, poskytujúca olej, šalát, bylinné čaje, náhradné sladivá, semená a iné. Niektoré rody majú záhradnícky význam, napr. nechtík lekársky (Calendula officinalis), echinacea purpurová (Echinacea purpurea), viaceré sedmokrásky, turice, chryzantémy, cínie, georgíny a helenia. Viaceré druhy sú dôležité liečivé rastliny (grindélia, rebríček obyčajný a iné). Množstvo druhov sa považuje za invazívne, ako napr. známa púpava lekárska v Severnej Amerike, ktorú tam doniesli Európania.

Cornelio Bentivoglio (* 27. marec 1668, Ferrara, Taliansko – † 30. december 1732, Rím) bol titulárny arcibiskup v Kartágu a kardinál rímskokatolíckej cirkvi.
Jeho syn Peter Hillary sa stal tiež horolezcom a v roku 2003 spolu s Jamlingom Tenzing Norgayom, synom Tenzinga Norgaya vystúpil na Mount Everest a oslávil tak 50. výročie výstupu na najvyšší štít Zeme. Pri príležitosti 50. výročia prvého úspešného výstupu na Everest mu nepálska vláda udelila čestné občianstvo. Je tak prvým cudzincom, ktorý získal takéto ocenenie.

Sokrates hovorí, že musí vyvrátiť dve skupiny obvinení: staré, dlhotrvajúce neformálne obvinenia, podľa ktorých je zločincom a dotieravým človekom, ktorý báda o veciach, ktoré sú na zemi a na oblohe, zlé prevracia na lepšie a učí tomu iných. Podľa nových, formálnych obvinení, kazí mládež a namiesto toho, aby veril v bohov uznávaných štátom, verí v nadprirodzené veci, ktoré si sám vymyslel.

Koncertná šnúra, ktorá nasledovala bola príliš drahá na to, aby mohli byť koncerty vo veľa mestách. Bolo vybratých iba niekoľko miest. V USA to bol New York a Los Angeles, v Európe Londýn a nemecký Dortmund. Tieto koncerty sú mnohými fanúšikmi skupiny považované za najlepšie, aké Pink Floyd mal kedykoľvek predtým a potom.

V roku 2011 si zahral vo filme Transformers 3 sám seba. V roku 2012 hral taktiež sám seba v seriáli Teória veľkého tresku (piata epizóda šiestej série 6 „The Holographic Excitation“). Ďalej hral sám seba v 20. epizóde 4. sezóny seriálu 30 Rock.

Izraelské ženy predtým slúžili v tzv. Ženských armádnych zboroch (angl. Women's Army Corps), všeobecne známych pod akronymom „Chen“. Po absolvovaní päťtýždňového výcviku slúžili ako úradníčky, vodičky armádnych vozov, sociálne pracovníčky, zdravotné sestry, riadiace letovej prevádzky, pracovníčky v zásobovaní, inčtruktorky výcviku a i.

V roku 1741, Johann Jakob Brucker bol prvým, ktorý naznačil, že Platónové dielo nie je dôveryhodným zdrojom o Sokratovi. Od vtedy sa objavilo viac dôkazov o tom, že Obrana Sokratova nie je historickým záznamom, ale skôr filozofickým dielom. Zjavné nekonzistentnosti podporujú toto tvrdenie. Napríklad, bolo by absurdným pýtať sa v delfskej veštiarni, či je niekto múdrejší ako Sokrates, ak by sa Sokrates už pred tým nezaoberal filozofiou – čo je v protiklade so Sokratovým vlastným príbehom.

Erupcia vzniká ako reakcia slnečnej atmosféry na náhly, rýchly proces vyžiarenia energie, ktorá je pravdepodobne magnetického pôvodu. Táto energia spôsobí v určitom mieste slnečnej atmosféry časovo obmedzené prehriatie a následné urýchlenie elektrónov, protónov a ťažších iónov na rýchlosti blízke rýchlosti svetla.

MMåns Petter Albert Sahlén Zelmerlöw (* 13. jún 1986, Lund, Švédsko) je švédsky popový spevák, televízny moderátor, model a herec. S piesňou Heroes vyhral prestížnu hudobnú súťaž Eurovision Song Contest v roku 2015 so ziskom 365 bodov, čo bolo tretie najvyššie skóre v histórii súťaže.

K dispozícii je päť národov: USA, Nemecko, Sovietsky zväz, Veľká Británia, Japonsko a Taliansko. Každý z týchto národov má lietadlá aj tanky, až na Taliansko. Talianske tanky budú pridané v budúcnosti.

V bežnom každodennom živote sa s titánom môžeme stretnúť napr. ako s materiálom na výrobu luxusných náramkových hodiniek alebo častí šperkov.